laion/Wikipedia-Exotic huggingface dataset:
ליגת העל המונטנגרית בכדורסל

ליגת העל המונטנגרית נקראת גם ארסטה ליגה (במונטנגרית Прва А лига Црне Горе) היא ליגת הכדורסל הראשונה של מונטנגרו, שנוסדה ב-2006 לאחר פירוק סרביה ומונטנגרו ויציאת הקבוצות המונטנגריות מהליגות המשותפות. הליגה מורכבת מכ-11 קבוצות (אך מספר זה משתנה לעיתים) המשחקות בשיטה של שני סבבים, בית וחוץ, בסיום העונה הסדירה 4 הראשונות מעפילות לסופורליגה ומצטרפות לשתי קבוצות משורינות מורנר בר ובודוצ'נוסט פודגוריצה והקבוצות ממקום 5 ומטה עוברות לבית התחתון. בסבב הסופרליגה מתמודדות 6 קבוצות, 4 הראשונות מהליגה הסדירה ו-2 המשורינות בשני סבבים נוספים בשיטת בית חוץ, ובסיומם 4 הראשונות בסופורליגה מעפילות לטורניר פיינל פור בו נקבעת האלופה. אלופת הליגה וסגנית האלופה משתתפות בהליגה האדריאטית, שתי הקבוצות שסיימו במקומות 1–2 בליגה הסדירה מעפילות לליגה האדריאטית ה-2, בנוסף רשאיות הקבוצות להרשם ליורוקאפ וליורופקאפ במידה ואחת מהקבוצות שסיימו במקומות 1–2 בליגה הסדירה זוכה באליפות רק קבוצה אחת עולה לליגה האדריאטית ה-2. שתי קבוצות נוספות (מלב היורדת) רשאיות להרשם לליגה הבלקנית. הקבוצות שמסיימות במקומות 5 ומטה עוברות לבית התחתון ומשחקות בליגה בשיטת שני סבבים (כאשר נק' קודמות מתאפסות) ובסופם שתי האחרונות מתמודדות במשחק פלייאוף, כאשר המפסידה יורדת לליגת המשנה. קבוצת בת של בודוצ'נוסט פודגוריצה
סולין

סולין (בקרואטית: Solin) היא עיירה בחצי האי איסטריה שבקרואטיה, לחוף הים האדריאטי. העיר התפתחה על שרידי העיר סלונה עתיקה. ההתיישבות באזור החלה עוד בתקופת רומא העתיקה. היא התפתחה לעיר חשובה ובסביבות 300 דיוקלטיאנוס בנה בפרברי העיר ארמון. האזור היה מרכז נצרות חשוב בה התגורר בין היתר אנסטסיוס מנקה הצמר והוקמו מספר כנסיות. כאשר האזור נכבש על ידי אווארים הם נטשו את העיירה והתיישבו בסביבות הארמון. כך החלה להתפתח העיר ספליט. שרידי הקדושים שהיו בכנסיות העיר הועברו לרומא. במהלך המאה ה-9 והמאה ה-10 העיר הייתה למרכז חשוב. מלכי קרואטיה בנו בה כנסיות חדשות ובחלקם נקברו בהם. במהלך המאה ה-16 העיר נכבשה על ידי הטורקים ולמעשה לא השתקמה מאז. כיום היא מהווה פרבר של ספליט. מדיה וקבצים בנושא סולין בוויקישיתוף אתר האינטרנט הרשמי של סולין תיאור ממצאים ארכיולוגיים
טיבאו מין, מלך בורמה

טִיבְּאוּ מִין (בבורמזית: သီပေါ‌မင်;‏ 1 בינואר 1859 – 19 בדצמבר 1916) היה המונרך האחרון של שושלת קונבאונג, מיאנמר של היום. שלטונו החל בשנת 1878 בעודו בן 19 אך נגמר במהרה בשנת 1885 כאשר התרחשה המלחמה האנגלו-בורמזית השלישית וממלכתו סופחה לידי הראג' הבריטי תחת כתר האימפריה של ויקטוריה, מלכת הממלכה המאוחדת. טיבאו היה בין הצעירים בבניו של המלך מינדון (שלט בשנים 1853–1878) ולמד בצעירותו במנזר בודהיסטי. כמלך הוא הושפע מאוד מאשתו סופיאלאט ואמה, ועלייתו לכס לוותה באלימות רבה ובסכסוכים אזרחיים. במהלך שלטונו ביצע פעולה להעשרת הסמכויות של הפרלמנט למען מודרניזציה והעלה את מספר המשרדים הממשלתיים מארבע לכדי 14: חקלאות עבודות ציבוריות ביטחון קרקעי מיסוי ענייני דת ניהול אחוזות מלכותיות מיסים אישיים משפט פלילי צדק אזרחי ביטחון ימי יחסי חוץ בינלאומיים שותפויות מסחריות ענייני ערים וכפרים תעשייה בניסיון להיעזר בצרפתים כנגד התפשטותה של השפעת הבריטים אשר סיפחו את בורמה התחתונה בתקופת שלטונו של אביו (במסגרת המלחמה האנגלו-בורמזית השנייה), שלחה ממשלת טיבאו שגרירות לפריז בשנת 1883. שנתיים לאחר מכן נכרתה אמנה מסחרית ונציג צרפתי הגיע למנדליי. שמועות נפוצו כי ממשלת טיבאו העניקה וויתורים כלכליים בשביל צרפת בתמורה לברית פוליטית, ופקידים בריטיים ביאנגון, קולקטה ולונדון החלו לדרוש לסיפוח מיידי של בורמה עילית. ההתערבות הבריטית הגיעה לבסוף מתוך סכסוך מסחרי כאשר טיבאו האשים חברת סחר בריטית בהונאת הממשלה הבורמזית. הבריטים מצדם טענו כי היו אלו הבורמזים אשר הערימו עליהם ופנו בדרישה לקנס של 100,000 לירות שטרלינג, למענה שלח המושל הכללי של הודו, פרדריק המילטון, המרקיז דופרין אולטימטום למנדליי באוקטובר 1885 בדרישה לבחון מחדש את המקרה. טיבאו התעלם מהאולטימטום, וב-14 בנובמבר 1885 פלשו הבריטים לבורמה עילית וכבשו את מנדליי כעבור שבועיים. טיבאו הודח ובורמה עילית שולבה במחוז בורמה הבריטי. טיבאו הוגלה להודו, שם שהה עד מותו. מדיה וקבצים בנושא טיבאו מין, מלך בורמה בוויקישיתוף טיבאו מין, מלך בורמה, באתר אנציקלופדיה בריטניקה (באנגלית) מלך בורמזי בגולה הודית
פרנק קומרפורד ווקר

פרנק קורפורד ווקר (באנגלית: Frank Comerford Walker;‏ 30 במאי 1886 - 13 בספטמבר 1959) היה עורך דין ופוליטיקאי אמריקאי, שכיהן כמנהל הכללי של דואר ארצות הברית בשנים 1940–1945 וכיושב ראש הוועדה הדמוקרטית הלאומית בשנים 1943–1944. פרנק קומרפורד ווקר נולד בפלימות', פנסילבניה. הוא למד באוניברסיטת גונזגה שבספוקיין, וושינגטון. ב-1909 הוא קיבל תואר במשפטים מאוניברסיטת נוטרדאם. לאחר מכן הוא הצטרף לאחיו תומאס במשרד עורכי הדין שלו בביוט, מונטנה. ב-1913 הוא נבחר לתקופת כהונה אחת בבית הנבחרים של מונטנה. ב-מלחמת העולם הראשונה התנדב ווקר לצבא ארצות הברית. הוא היה לקצין בדרגת לוטננט והשתתף בקרבות בחזית המערבית. לאחר המלחמה הוא שב לעסוק בעריכת דין. ב-1925 עבר ווקר לניו יורק, שם הוא היה למנהל וליועץ המשפטי של תיאטראות קומרפורד, רשת של בתי קולנוע בבעלות קרוב משפחתו, מייקל קומרפורד. בניו יורק הרחיב ווקר את פעילותו הפוליטית והיה לאחד מראשוני תומכיו של פרנקלין דלאנו רוזוולט. ב-1931 הוא היה שותף לייסוד האגודה למען נשיאותו של רוזוולט. ב-1932 הוא היה לגזבר של הוועדה הדמוקרטית הלאומית. עד למותו של רוזוולט היה ווקר אחד מיועציו הקרובים. כאשר היה רוזוולט לנשיא ארצות הברית ב-1933, הוא מינה את ווקר כמזכיר מועצת החירום הלאומית (גוף שבהמשך נטמע במשרד הרשות המבצעת של הנשיא), סוכנות שפעלה במסגרת הניו דיל והייתה קשורה למנהל השיקום הלאומי (National Recovery Administration). ב-1940 מונה ווקר כמנהל הכללי של דואר ארצות הברית במקומו של ג'יימס פארלי, שהיה גם הוא יושב ראש הוועדה הדמוקרטית הלאומית ומנהל מסע הבחירות של רוזוולט. במקביל לתפקידו כמנהל הכללי של הדואר, המשיך ווקר בתפקידו כיועץ פוליטי, והשתתף לעיתים קרובות בדיונים שלא היו קשורים לפעילות מחלקת הדואר. לדוגמה, בדיונים שקדמו להמתקפה על פרל הארבור בדצמבר 1941, הוא היה בקשר קבוע עם שגריר יפן קיצ'יסבורו נומורה (אנ'). ב-1943 נבחר ווקר כיושב ראש הוועדה הדמוקרטית הלאומית וכיהן בתפקיד עד 1944, עת הוחלף על ידי רוברט האנגן. במאי 1945 הודיע ווקר על פרישתו מתפקידו כמנהל הכללי של הדואר, כדי לאפשר לנשיא החדש הארי טרומן למנות לתפקיד אדם מטעמו. טרומן בחר גם לתפקיד זה את האנגן, שהחליף את ווקר ב-1 ביולי. בהמשך השנה מינה טרומן את ווקר כחבר במשלחת ארצות הברית לאומות המאוחדות. פרנק קומרפורד ווקר נפטר בניו יורק ב-13 בספטמבר 1959, בגיל 73. מדיה וקבצים בנושא פרנק קומרפורד ווקר בוויקישיתוף פרנק קומרפורד ווקר באתר מרכז מילר של אוניברסיטת וירג'יניה (באנגלית) פרנק קומרפורד ווקר, באתר "Find a Grave" (באנגלית)
No Church in the Wild

No Church in the Wild הוא סינגל שהוקלט על ידי הראפרים האמריקאים ג'יי זי וקניה וסט, מתוך אלבומם המשותף, Watch the Throne, בשיתוף הזמרים האמריקאים פרנק אושן ודה-דרים. השיר יצא לאור ב-20 במרץ 2012, על ידי חברות התקליטים רוק-א-פלה רקורדס, רוק ניישן ודאף ג'אם, כסינגל השביעי מתוך האלבום. השיר הגיע בשיאו למקום ה-72 במצעד הבילבורד הוט 100 והגיע ל-40 הראשונים במצעד שירי הראפ ומצעד שירי ה-R&B\היפ הופ. השיר הועמד בטקס גראמי ה-55 (אנ') לקטגוריית קליפ השנה וזכה בפרס גראמי לביצוע הראפ/שירה הטוב ביותר. ג'יי זי וקניה וסט הם ראפרים אמריקאים ששיתפו פעולה בשירים רבים יחד, בהם "Run This Town",‏ "Swagga Like This" (אנ') ו-"Monster". בשנת 2010, החלו לעבוד על אלבומם המשותף, Watch The Throne. בתחילת 2011, הוציא פרנק אושן את מיקסטייפ הבכורה שלו, Nostalgia Ultra, שזכה לשבחים מהמבקרים. המיקסטייפ עניין את וסט, שעל פי הדיווחים היה "מעריץ גדול" של אושן, ולאחר מכן הזמין וסט את אושן להשתתף בשני שירים מתוך אלבומם המשותף שלו ושל ג'יי זי, כשהשני היה "Made in America". שני השירים הקולטו בניו יורק, והופקו על ידי וסט ו-88-קיז. מפיק השיר 88-קיז ביקר את וסט באופן רנדומלי כדי להגיד שלום, ונקלעו השניים למפגש הקלטות האלבום Watch the Throne יחד עם ג'יי זי והמפיקים האמריקאים קיו-טיפ, נו איי.די. ונועה גולדשטיין. 88-קיז ניגן 20 מהפקותיו שנכללו בעמוד ה-SoundCloud שלו ולטענתו, "כולם בחדר פשוט התחילו להשתגע". כעבור שעה הם בחרו את ההפקה שתהיה חלק מהשיר. למחרת, פגש 88-קיז בפעם הראשונה את פרנק אושן ושמע את הפזמון. בימים אלו הקליטו גם ג'יי זי ו-וסט את חלקם בשיר. לזמן מה, נותר השיר לא גמור אך הושלם בסמוך להוצאת האלבום. השיר מכיל בתוכו דגימות מהשירים "K Scope" של פיל מנזנרה (אנ'), "Sunshine Help Me" של ספוקי תות' (אנ') ו-"I Won't Tell the Truth About You" של ג'יימס בראון. הווידאו קליפ של השיר צולם בסוף אפריל 2012 בפראג ובוים על ידי רומיין גברס (אנ'). בקליפ הופיעו מאתיים ניצבים, המחולקים למשטרה ופושעים. הקליפ פורסם ב-29 במאי 2012. מגזין רולינג סטון דיווח כי הקליפ מתאר התנגשות עגומה בין מספר רב של מפגינים לשוטרים. נכון לאוקטובר 2020, לקליפ כ-89 מיליון צפיות באתר יוטיוב. מידע על היצירה "No Church in the Wild" באתר מיוזיק בריינז סרטון השיר "No Church in the Wild" באתר יוטיוב מידע על הרצועה "No Church in the Wild" באתר ספוטיפיי ג'יימס בראון, ג'יי זי, מייק דין, פרנק אושן, פיל מנזנרה, דה-דרים, 88-קיז, ג'וזף רוץ', קניה וסט, גרי רייט 88-קיז, מייק דין, קניה וסט Kanye West | Biography, Albums, Streaming Links, AllMusic (באנגלית) Ryan Dombal, Kanye West and Jay-Z Planning Joint Album, Pitchfork (באנגלית) "Sound of 2012: Frank Ocean". BBC News (באנגלית בריטית). 2012-01-05. נבדק ב-2020-10-16. Who Is Frank Ocean?, Complex (באנגלית) Kanye & Jay-Z Confirm 'Watch The Throne' Release Date | MTV UK, www.mtv.co.uk (באנגלית) Matthew Perpetua, Matthew Perpetua, Kanye West and Jay-Z's 'Watch the Throne': A Track-by-Track Breakdown, Rolling Stone, ‏2011-08-09 (באנגלית) 88-Keys Talks the Making of 'Watch the Throne' Track, 'No Church in the Wild', Billboard (באנגלית) Rolling Stone, Rolling Stone, Jay-Z and Kanye's 'No Church in the Wild', Rolling Stone, ‏2012-05-30 (באנגלית) No Church In The Wild, סרטון באתר יוטיוב (אורך: 0:17)
טירת מידהופ

טירת מידהופ היא בית מגדל מהמאה ה-16 בסקוטלנד, הממוקם בכפר אברקורן באחוזת הופטון, 4 קילומטרים (2.5 מיל) ממערב לדרום קווינספרי, בפאתי אדינבורו. הטירה הנטושה שניתן לראות היום מייצגת את בית המגדל בן 5 הקומות והמגדל. בשנת 1678 הטירה עברה מתיחת פנים כאשר הוסר מגדל הכניסה והרחבה למזרח הוגדלה והוארכה. פתח חדש נוסף יחד עם חצר קטנה בגודל 114 by 61 רגל (35 by 19 מטרים), מדרום. במאה ה-15 השתייכה למשפחת מרטין. במהלך המאה ה-16 השתייכה הטירה לאלכסנדר דראמונד ממידהופ, אחיו של רוברט דראמונד מקארנוק, אדון העבודה לכתר סקוטלנד. אבן עם הכיתוב "AD 1582 MB" מנציחה את אלכסנדר ואשתו מרג'ורי ברוס. תקרה מצוירת מהמגדל שוקמה על ידי סקוטלנד ההיסטורית באדינבורו; היא תוכננה להיות מוצגת לציבור בארמון הולירוד. כוללת מוטיבים של גליל סינפויל וככל הנראה מנציח את נישואיו של סר רוברט דראמונד, שהפך ללורד בשנת 1619, ליורשת המילטון. המוטו המשפחתי היה "ad astra per ardua" ולשברים מהתקרה המצוירת אחרת היו כוכבי זהב המיוצגים בסמל אבירים. שובך גדול, שני חדרים, היכל, בסוף המאה ה-17, נוספו באורך 140 מטרים (150 יארד) מדרום-מזרח. טירת מידהופ שימשה לצילומי הסדרה זרה מבית סטארז כבית משפחתו של ג'יימי פרייזר בשם "לליברוך" (Lallybroch) אך ידוע גם בשם ברוך טואראך (Broch Tuarach). הטירה ממזרח. נוף לחצר של הטירה הגישה לטירה Mike Salter, (1985). Discovering Scottish Castles. Shire Publications Ltd. ISBN 0-85263-749-7ISBN 0-85263-749-7. מדיה וקבצים בנושא טירת מידהופ בוויקישיתוף תמונות מטירת מידהופ אחוזת הופטון (טירת מידהופ) Acts of the Lords Auditors of Causes and Complaints (Edinburgh, 1839), p. 178. MacGibbon & Ross, Castellated and Domestic Architecture, ii, (1887), 502-507 http://www.royalcollection.org.uk House of Drummond, David Malcolm, Edinburgh (1808), 33. The General Armory of England, Scotland, Ireland and Wales, Bernard Burke, Harrison & Sons, 1884, p. 301 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טירת מידהופ".
יחסי ג'יבוטי – סנט קיטס ונוויס

יחסי ג'יבוטי–סנט קיטס ונוויס הם היחסים הדיפלומטיים הרשמיים בין רפובליקת ג'יבוטי ובין פדרציית סנט כריסטופר ונוויס. היחסים הרשמיים בין המדינות יוסדו ב-20 בפברואר 2020 כשנחתם בניו יורק מסמך רשמי בידי מוחמד סיאד דואלה, שגריר ג'יבוטי לאומות המאוחדות, ובידי סאם קונדור, שגריר סנט קיטס ונוויס לאומות המאוחדות. משרד החוץ של סנט קיטס ונוויס פרסם הצהרה בה נאמר שהשגרירים דנו בפגישתם גם בהעמקת היחסים בין המדינות דרך אינטרסים ויעדים משותפים. "Establishment of Diplomatic Relations Between the Republic of Djibouti and the Federation of Saint Kitts and Nevis". The Permanent Mission of the Republic of Djibouti to the United Nations. 2020-02-20. נבדק ב-2020-10-16. "Saint Kitts and Nevis formalizes relations with the Republic of Djibouti". Ministry of Foreign Affairs (באנגלית). 2020-02-26. נבדק ב-2020-10-16. "Saint Kitts and Nevis formalises relations with the Republic of Djibouti". St. Kitts & Nevis Observer (באנגלית). 2020-02-25. נבדק ב-2020-10-16. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
מחראב

מִחְרַ֫אבּ (מערבית: محراب, רבים: محاريب; תעתיק מדויק מנוקד: מִחְרַ֫אבּ, רבים: מַחַארִ֫יבּ) הוא גומחה בקיר מסגד המצביעה על הקיבלה – כיוון הכעבה אליו צריכים מוסלמים לפנות בעת התפילה. המחראב יוצר את הרושם של דלת או מעבר למכה, או את המעבר (שער) בין העולם הזה לעולם השמיימי. המחראב בדרך כלל מקושט וגודלו אינו קבוע. מחראבים הופיעו לראשונה בעת שלטון הח'ליפה מבית אומיה וליד הראשון (705–715), כפי שניתן לראות במסגד הגדול של דמשק, במסגד אל-אקצא, בח׳רבת אלמפג׳ר ובמסגד הנביא במדינה. הקיר בו מצוי המחראב נקרא "קיר הקיבלה". המחראבים הראשונים לא אופיינו בצורת גומחה, אלא היוו כינוי כללי למוקד קיר הקיבלה. רק בהמשך התפתח המחראב מוג׳אוואף (مجوف בערבית, "הגומחה החלולה" מילולית). האטימולוגיה של המונח לוטה בערפל. מקור המלה יכול להיות حرب, "ללחום" או "להוביל למלחמה". כשם עצם ייתכן שמקור המילה ב"מלחמה", حرب או במילה حربة, "רומח", "חנית". ה-م (המ׳) בתחילת המילה מייצגת תחילית של מקום. محراب מוגדר כשדה קרב, במובן של "ג'יהאד א-נפס" (כלומר, הקרב נגד נשמתך שלך). יש טענה הגורסת כי מוחמד הציב את חניתו במרכז קיר הקיבלה כדי לרכז את התפילה, דבר שרומז עליו מטבע אומיי בו מוצג מחראב עם חנית לפניו. לפי סברה אחרת, הגומחה נקראת "מחראב" משום שכל מי שנכנס למסגד היה מניח את חרבו במקום זה וכך לא יכלו לבוא לידי שפיכות דמים. המסגד הוא "חרם", מקום האסור בשפיכות דמים. על כן, אם היה קם אדם לחרבו היו הנוכחים יכולים למנוע בעדו מלהגיע לחרב כיוון שכולם מתפללים לכיוון זה ויכולים לזהות מי שיתקרב לכלי הנשק בזמן התפילה. מקור אחר למילה הוא מהמילה "מקראב", שפירושה מקדש, או "מיקארבה" כינוייה של מכה. מקור הרבה יותר סביר הוא מפרסית מֵהְר-אָב. המילה mehr מהר זהו שמו של האל מיתרה אל המים, בפרסית מודרנית והמילה אב ab זה מים, בפרסית עתיקה התעתיק היה כך mitra-apa. איראניים קדומים נהגו לבנות לכבוד האל מיתרה מבנים קטנים מאבנים, ליד הנהרות, לאות תודה וקראו להם mitra-apa. מאוחר יותר מנהג זה אומץ על ידי המוסלמים שפלשו לאיראן והוצב כאזור שמצביע על כיוון התפילה. צורת הגומחה עשויה להגיע מהמקום בו יושב השליט, כך שהופעתו במסגד לא קשורה לרעיון דתי אלא דווקא לרשות החילונית-פוליטית (ומכאן הקשר לחניתו של מוחמד, ששימש כראש הקהילה המוסלמית). סברה אחרת משייכת את מקור המחראב לאפסיס של כנסיות, גומחות של ארונות קודש בבתי כנסת ואף נישות פסלים במקדשים פגאניים. מחראב במסגד מוחמד בן קלאון במצודת קהיר מחראב במסגד דהמש שבעיר לוד מינבר מדיה וקבצים בנושא מחראב בוויקישיתוף מחראב, באתר אנציקלופדיה בריטניקה (באנגלית) מחראב, דף שער בספרייה הלאומית אמנות אסלאמית - מבנים דתיים מוקדמים, באתר אנציקלופדיה בריטניקה ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
קרמר (אי)

האי קרמר או האי קריימר (באנגלית: Kramer Island) הוא אי מכוסה קרח, בארכיפלג מרשל, הממוקם בתוך מדף הקרח סולזברגר מול חופי ארץ מארי בירד, שבאנטארקטיקה. אורכו של האי 4 קילומטרים. האי ממוקם בין האי נולן ורכס קורט. האי מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965. שמו של האי ניתן לו על ידי הוועדה המייעצת לשמות אנטארקטיים. האי נקרא על שמו של מייקל ס. קרמר (Michael S. Kramer), שהיה מטאורולוגי בתחנת בירד, בשנת 1968. האי קרמר, באתר הסקר הגאולוגי של ארצות הברית האי קרמר, באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי קרמר מפת אזור האי קרמר מחשבון מרחקים - המרחק מהאי קרמר לאתרים סמוכים תחזית זריחת/שקיעת שמש/ירח עדכנית עבור האי קרמר מזג אוויר נוכחי מעודכן באי קרמר תחזית מזג אוויר עדכנית ארוכת טווח עבור האי קרמר סטטיסטיקות מזג אוויר ונתוני מזג אוויר היסטוריים עבור האי קרמר מידע גאוגרפי והיסטורי
בית הכנסת כהנים הדינתרייתא

בית הכנסת כהנים הדינתרייתא הוא בית כנסת הממוקם ב"חארה אל כבירה" ("הכפר הגדול"), השכונה היהודית הממוקמת בפאתי העיר חֹמֶת שׂוּק (בערבית: "מחוז השוק"), באי ג'רבה בתוניסיה. בית הכנסת נקרא על שם הכפר היהודי העתיק ג'ג'ירט, אר-ריאד המודרני, הידוע גם בשם "חארה אל זגירה" ("הכפר הקטן"), שנמצא כמה קילומטרים דרומית לחֹמֶת שׂוּק. על פי המסורת, בכפר זה התיישבו היהודים הראשונים, בני הכהנים שהוגלו מירושלים בזמן חורבן בית המקדש הראשון בירושלים. החלק הפנימי מכוסה בפאר באריחים צבעוניים דקורטיביים. יש להבדיל בין בית הכנסת לבית הכנסת אלגריבה. ייסודו של אל גריבה נובע גם ממנוסת הכהנים מחורבן בית המקדש השני במהלך המצור על ירושלים (70). האגדה מספרת כי הם הביאו איתם דלת מבית המקדש, שמכוסה בקיר של בית הכנסת. יהדות תוניסיה מדיה וקבצים בנושא בית הכנסת כהנים הדינתרייתא בוויקישיתוף The B'nai B'rith international Jewish monthly: Volume 115 B'nai B'rith - 2000 ערך זה הוא קצרמר בנושא בתי כנסת ובנושא תוניסיה. אתם מוזמנים לתרום לוויקיפדיה ולהרחיב אותו.
נולן (אי, אנטארקטיקה)

האי נולן (באנגלית: Nolan Island) הוא אי מכוסה קרח, הממוקם בתוך מדף הקרח סולזברגר מול חופי ארץ מארי בירד, שבאנטארקטיקה. אורכו של האי 11 קילומטרים. האי ממוקם 3.7 קילומטרים מצפון לרכס קורט. האי מופה על ידי השירות האנטארקטי של ארצות הברית בין השנים 1939–1941. שמו של האי ניתן לו על ידי הוועדה המייעצת לשמות אנטארקטיים. האי נקרא על שמו של ויליאם ג'י. נולן (William G. Nolan), מצי ארצות הברית, שהיה מפעיל מכ"ם בספינת צי ארצות הברית גליישר (USS Glacier), בעונות המחקר (הקיץ האנטארקטי) 1957–1958 ו- 1961–1962. האי נולן באתר הסקר הגאולוגי של ארצות הברית האי נולן באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי נולן מחשבון מרחקים - המרחק מהאי נולן לאתרים סמוכים מזג אוויר נוכחי מעודכן באי נולן תחזית מזג אוויר עדכנית ארוכת טווח עבור האי נולן סטטיסטיקות מזג אוויר ונתוני מזג אוויר היסטוריים עבור האי נולן גאזט השמות האנטארקטיים הרשמי של ארצות הברית מידע גאוגרפי והיסטורי
האי נולן

האם התכוונתם ל... אנטארקטיקה נולן (אי, אנטארקטיקה) – אי בארץ מרי בירד שבאנטארקטיקה קנדה נולן (אי, אונטריו) – אי בפרובינציית אונטריו שבקנדה אור (אי, ססקצ'ואן) – אי בפרובינציית ססקצ'ואן שבקנדה
שלוס פילסק

שלוס פילסק או טירת פילסק (בגרמנית: Schloß Filseck) היא טירה ליד אוינגן (אנ'), מחוז גופינגן (אנ'), באדן-וירטמברג, גרמניה. שמה של הטירה נגזר מנהר הפילס (אנ'), אשר נמצא בסמוך. הטירה מהווה כיום מסעדה, מוזיאון ומרכז תרבות, ובו גם ארכיון מחוז גופינגן. הטירה המקורית נבנתה במאה ה-13 על ידי ספירת אייכלברג. ב-1596, הטירה נרכשה על ידי בורקהרד פון ברליכינגן (אנ'), ושופץ בסגנון הרנסאנס. ב-1749–1920, הטירה הייתה בבעלות שושלת הבנקאים פון מינץ'. ב-1971, הטירה נשרפה וספגה נזק בחלקים הדרומיים והמערביים של הטירה. שחזור הטירה התבצע רק ב-1968–1994, לאחר שנרכשה על ידי מחוז גופינגן באותה שנה. מאז 2008 הטירה מנוהלת על ידי קרן שלוס פילסק (בגרמנית: Schloss Filseck Stiftung) של בנק החיסכון של מחוז גופינגן (בגרמנית: Kreissparkasse Göppingen). תיאור של שלוס פילסק בספרי רישומי היערות שיצר אנדראס קיזר (בערך 1680) החצר הפנימית של שלוס פילסק מבט על שלוס פליסק מכיוון דרום-מזרח לוחות מידע בשלוס פילסק הגן של שלוס פילסק מדיה וקבצים בנושא שלוס פילסק בוויקישיתוף אתר האינטרנט הרשמי של שלוס פילסק Karl Baedeker, Southern Germany and the Austrian Empire: Handbook for Travellers (Coblenz, London and Paris, 1868), p. 8. Gilya Gerda Schmidt, Sussen Is Now Free of Jews: World War II, the Holocaust, and Rural Judaism (Fordham University Press, 2012), p. xii. Schloss Filseck (אורכב 20.12.2016 בארכיון Wayback Machine), Stuttgart Region tourism website. Accessed 10 December 2016.
בתוך בתי הסוהר הקשים בעולם

בתוך בתי הסוהר הקשים בעולם (באנגלית: Inside the World's Toughest Prisons) היא סדרת טלוויזיה תיעודית בת שבע עונות שהופקה על ידי Emporium Productions הבריטית ושודרה בערוץ 5 הבריטי ומשודרת בנטפליקס. הסדרה התיעודית מציגה בכל 23 הפרקים את החיים בבתי כלא קשים ברחבי העולם הן מנקודת מבטם של האסירים והן מנקודות מבטם של הסוהרים. העונה הראשונה שודרה בערוץ 5 הבריטי, בהנחייתו של העיתונאי האירי פול קונולי. שאר העונות משודרות בנטפליקס והיו בהנחייתו של העיתונאי הבריטי רפאל רו, אשר ריצה בעצמו מאסר של 12 שנים בגין פשע שלא ביצע. עונה 1 בהנחיית פול קונולי שודרה ב-2016 בערוץ 5 הבריטי. עונה 2, בהפקת נטפליקס בהנחיית רפאל רו, יצאה לאור ב-6 ביולי 2018 בנטפליקס. עונה 3, בהפקת נטפליקס בהנחיית רפאל רו, יצאה לאור ב-14 בדצמבר 2018 בנטפליקס. עונה 4, בהפקת נטפליקס בהנחיית רפאל רו, יצאה לאור ב-29 ביולי 2020 בנטפליקס. עונה 5, בהפקת נטפליקס בהנחיית רפאל רו, יצאה לאור ב-9 בינואר 2021 בנטפליקס. אתר האינטרנט הרשמי של בתוך בתי הסוהר הקשים בעולם (באנגלית) "בתוך בתי הסוהר הקשים בעולם", במסד הנתונים הקולנועיים IMDb (באנגלית) "בתוך בתי הסוהר הקשים בעולם", באתר נטפליקס "בתוך בתי הסוהר הקשים בעולם", באתר Rotten Tomatoes (באנגלית) "בתוך בתי הסוהר הקשים בעולם", במסד הנתונים הקולנועיים KinoPoisk (ברוסית) Netflix brings a new four-part series of 'Inside the World's Toughest Prisons' next month (VIDEO), Blasting News ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בתוך בתי הסוהר הקשים בעולם".
אירמנטס סטומבריס

אירמנטס סטומבריס (בליטאית: Irmantas Stumbrys;‏ 30 במאי 1972, באליטא, הרפובליקה הליטאית, ברית המועצות – 15 בנובמבר 2000, פוניבז', ליטא) היה כדורגלן ליטאי, ששיחק בעמדת הקשר. סטומבריס החל לשחק כדורגל במולדתו אליטא, מאמנו הראשון היה פטרס סימונביצ'יוס. בגיל 12 זומן לאקדמיית ספורט בפוניבז', בשנים 1991–1995 שיחק בקבוצת "אקרנאס" המקומית. לאחר שהופיע ב"קרדה-סקאלאס" בתחילת 1997, הוא הוזמן על ידי מאמן זניט סנקט פטרבורג אנטולי בישובץ. סטומבריס שיחק 15 משחקים בקבוצה, כבש שער אחד, אך לאחר פציעה הפסיק לשחק והושאל לאקרנאס. בשנת 1999 חזר לפטרבורג, אך שיחק רק 5 משחקים בקבוצת המילואים של "זניט" ועבר לטורפדו-זיל, שם שיחק 52 משחקים וכבש 7 שערים בעונה וחצי. במדי נבחרת ליטא בשנים 1991–1999 הוא הופיע ב-37 משחקים, כבש 2 שערים. ב-15 בנובמבר 2000 גופתו של סטומבריס נמצאה בפאתי פוניבז' ליד בית קפה ברכב האופל אסטרה שלו. חקירת משטרה ונתיחה שלאחר המוות חשפה שמת מקליע אקדח ברקה, היה לידו אקדח מקארוב. תיאוריות שונות הועלו בשאלה האם הוא נהרג או התאבד. זוגתו הייתה אינטה סטומבריינה, שילדה לו את בנו דומיניקאס (נולד ב-1996). החותן היה ראש עיריית פוניבז'. אליפות ליטא (1): 1993 אירמנטס סטומבריס, באתר Transfermarkt אירמנטס סטומבריס, באתר Soccerway אירמנטס סטומבריס, באתר WorldFootball.net אירמנטס סטומבריס, באתר National Football Teams אירמנטס סטומבריס, באתר FootballDatabase.eu מוות בנקודת העונשין סטטיסטיקה, באתר zenit-history.ru Ирмантас Стумбрис, Литва Погиб Ирмантас Стумбрис ПОСЛЕДНИЙ ТАЙМ ИРМАНТАСА СТУМБРИСА
ויאט אולף

ויאט ג'ס אולף (באנגלית: Wyatt Jess Oleff; נולד ב-13 ביולי 2003) הוא שחקן אמריקאי ממוצא יהודי. מוכר בשל תפקידו בסרט האימה "זה" והמשכו "זה: חלק 2" וכסטאר לורד הצעיר בסרטי "שומרי הגלקסיה" ו"שומרי הגלקסיה: חלק 2". אולף נולד בשיקגו, אילינוי שבארצות הברית, לדאג אולף, ממשפחה יהודית אשכנזית-ממוצא רוסי, ולג'ניפר (לבית ווקר), ממשפחה נוצרית ממוצא בריטי, גרמני, והולנדי. גדל כיהודי-רפורמי עם אחיו הגדול איליי, בבית הוריו. בגיל שבע עבר עם משפחתו ללוס אנג'לס ושם החל בקריירת המשחק שלו. את התפקיד הראשון שלו עשה בפרסומת לחברת המקרקעין קולדוול באנקר. פרק זה לוקה בחסר. אנא תרמו לוויקיפדיה והשלימו אותו. ויאט אולף, ברשת החברתית אקס (טוויטר) ויאט אולף, ברשת החברתית אינסטגרם ויאט אולף, סרטונים בערוץ היוטיוב ויאט אולף, במסד הנתונים הקולנועיים IMDb (באנגלית) ויאט אולף, באתר Rotten Tomatoes (באנגלית) https://ethnicelebs.com/wyatt-oleff https://liverampup.com/entertainment/wyatt-oleff-age-height-bio.html https://bodysize.org/en/wyatt-oleff/ https://ew.com/music/2017/11/22/kristen-bell-sia-holiday-video/ ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.